
QUAEDAM  PRAEFANDA. 


Quo  corpus  humanum  vigeat  et  bene  va¬ 
leat,  vires,  quarum  ope  cibi  concoquuntur, 
quam  integerrimae  et  sanissimae  sint,  opor¬ 
tet.  Tam  arcto  sane  vinculo  cum  singulis 
vitae  actionibus  hae  sociantur,  ut  omnino 
corporis  valetudinem  mutatae  mutent,  infir¬ 
mae  labefaciant.  Nec  sane  facile  morbum 
invenire  licet,  quem  perscrutari  et  cognos¬ 
cere  pluris  medicorum  interest,  quam  dirum 
illum,  concoctione  alimenti  prava  confec¬ 
tum  ;  qui  a  Culleno  praeclaro  Dyspepsia  no- 

minatur.  Haec  tetra  pestis,  simul  atque  cor¬ 
pori  penitus  inhaeserit,  ejus  vires  quotidie 
magis  magisque  conterit ;  nec  raro  tandem 
fatum  infert  maturum,  certeve  impatibilem 
vitam  reddit.  Hac  vero  implicari  solent  po¬ 
tissimum  omnes  literarum  cupidi,  ingenio¬ 
que  et  doctrina  exornati.  Animi  pariter  et 
corporis  viribus  languere  tandem  coeperunt 
gentes  olim  infractae  Europae.  Ille  vultus 
roseo  rubore  florens,  oculi  nitidi,  membra¬ 
que  vegeta,  quae  olim  Britannos  prae  caete- 
ris  ornarunt,  nunc  demum  fere  abiere  ;  haud 
secus  atque  flos,  exacta  maturitate,  sensim 
flaccere  et  marcescere  incipit.  Morbus, 
de  quo  scripturus  sum,  quam  latissime  gras¬ 
satur  ;  nec  magis  vino  et  gulae  deditos,  ig¬ 
navos,  rerumque  indoctos  torquere  consuevit, 
quam  generis  humani  decora,  bonos  et  prae¬ 
claros  j  quorum  est  literas  artesque  ingenuas 

/ 

excolere  et  ditare,  reive  publicae  consulere. 
Neque  profecto  intellectu  difficile  est,  quare, 
viribus  concoctricibus  turbatis  aut  languen- 

tibus,  omnia  vitae  munera  in  tantum  lae¬ 
dantur.  Diu  enim  innotuit  intimo  nexu  in¬ 
vicem  consociari  ventriculum  et  cerebrum  ; 
imo  vero  cunctas  alias  partes.  Nuper  tamen 
ille  vir  ingeniosissimus  et  peritissimus  rei  me¬ 
dicae,  Hamiltonus,  multo  luculentius  edocuit 
quot  et  quanta  mala  ventriculo  et  alvo  imbe¬ 
cillis  et  torpentibus  enascantur ;  et  satis  su- 
perque  ostendit,  his  male  se  habentibus,  to¬ 
tum  corpus  illico  pati.  Quoniam  igitur  pra¬ 
va  concoctio  ciborum  adeo  infelices  eventus 
habet,  optimo  jure  medicorum  studium  sibi 
adsciscit :  multa  sane  ad  ejus  rationem  et 
naturam  pertinentia  satis  incerta  et  obscura 
sunt,  et  persaepe  ingenia  summa  exercue¬ 
runt  et  fefellerunt.  Quocirca  nulla  spe  novi 
proferendi  accensus,  hoc  aggredior  argumen¬ 
tum  :  sed  occasioni  oblatae  obsecutus,  de 
Dyspepsia  potissimum  scribere  volui,  quae¬ 
que  de  tam  gravi  valetudine  memoria  dig¬ 
nissima  ordine  lucido,  si  quid  potero,  edendi 
cupidus. 

DE  DEFINITIONE. 

Facies  hujus  morbi  multiplex,  innumera 
vero  ejus  indicia  propria,  aliis  alia,  non  pa¬ 
rum  vetant,  quo  minus  clare  et  concinne 
definiatur.  Definitio,  quam  Cullenus  propo¬ 
suit,  caeteris,  uti  existimo,  praestat :  hisce 
verbis  continetur.  “  Anorexia,  nausea,  vo- 

66  mitus,  ruminatio,  Cardialgia,  ructus,  in- 
c<  flatio,  Gastrodynia  ;  pauciora  saltem  vel 
cc  plura  ex  his  concurrentia :  plerumque 
cum  alvo  adstricta,  et  sine  alio  vel  ventri - 
6C  culi  ipsius  vel  aliarum  partium  morbo.’5 
Vogelius  potius  nomen  quam  morbum  ipsum 
definivit  hisce  paucis  verbis  :  cc  Tarda  diffi, 
64  cilisque  concoctio/5 

DE  SIGNIS. 

Morbus  propositus  mares  saepius  quam 
foeminas  adoriri  solet ;  frequentius  sangui¬ 
neis  corporibus,  quam  atra  bile  donatis  con¬ 
tingit.  Interdum  quasi  per  haereditatem  a 
parentibus  ad  natos  translatus  in  progenie  re¬ 
viviscit  ;  et  fere  hominem  jam  pubescentem 
tentare  coepit ;  et  assidue  ingravescit,  donec 
aeger  annum  quadragesimum  expleverit ; 
quo  tempore  aut  inclinatur,  et  quiescit,  aut  in 
hypochondriasin  desinit.  Qui  ignaviae  et 
luxui  serviunt,  quive  judicandi  et  cogitandi 

i 

facultate  et  doctrina  caeteris  antecellunt, 
philosophiae  institutis  et  praeceptis  quasi  ob¬ 
ruti,  uti  scribit  Aretaeus,  adeo  ut  epulas  ni¬ 
hili  ducant,  maxime  huic  malo  sunt  oppor¬ 
tuni.  Illud  etiam  Dyspepsiae  proprium  est, 
quod  non  raro  diutius  miserum  implicat,  ne¬ 
que  inclinata,  neque  intentior.  Jam  acce- 

dens  hisce  denunciatur  signis.  Dolores  acuti 
circa  ventriculum,  et  sensus  quidam  angus¬ 
tiae  in  faucibus  aegrum  cruciant ;  fastidium 
cibi  urget ;  vires  motrices  resolvuntur  :  ho¬ 
mo  languet,  et  ab  omni  motu  abhorret.  Vex¬ 
ant  acor  ventriculi,  inflatio,  nausea  et  vomi¬ 
tus.  Quod  evomitur,  modo  pituitae  acidae 
sub-viridis  speciem  prae  se  fert ;  alias  fel 
esse  videtur  ;  interdum  adeo  acre,  ut  os  et 
fauces  exasperet.  Praecordia  e  parte  sinistra 
aliquando  in  tantum  intumescunt,  ut  lien 
ampliari  videatur.  Alvus  fere  pigra  nihil 
reddit,  quanquam  interdum  fluit,  sorde  de¬ 
jecta.  Caput  saepe  acute  dolet,  modo  to¬ 
tum,  modo  in  parte ;  nonnunquam  vero  aeger 
hallucinatus  sensu  calvariae  ferramento  per¬ 
terebratae  fallitur.  Interdum  vertigine  cor¬ 
ripitur  ;  eoque  ut,  quasi  ebrius  concidat. 
Vultus  pallet  et  collabitur.  Oculi  languent, 
et  hebetantur  vel  caligant;  nec  deest  ali¬ 
quando  pupilla  patula  et  immobilis.  Arte¬ 
riae  fere  languide,  crebro  et  inaequaliter  sa- 

liunt ;  vel  exiliter.  Cutis  inarescit,  et  ex¬ 
tenuatur  ;  alias  tamen  sudore  madet :  totum 
corpus  invicem  modo  frigit,  modo  incalescit 
et  ardet ;  maximeque  venter.  Lingua  sorde 
viscida  et  alba  aut  fusca  foedatur ;  et  os  ama¬ 
rum  est.  Uvula  et  palatum  molle  saepe  flac¬ 
cent  et  resoluta  sunt.  Labrorum  rubor  for¬ 
mosus  pallore  mutatur,  et  anima  foetet.  Re¬ 
nes  et  glandulae,  quae  salivam  secernunt,  in¬ 
citatius  agunt.  Multum  igitur  urinae  modo 
pallidae,  modo  rufae  et  crassae  redditur,  et 
os  salivae  plenum  est.  Inter  haec,  aeger 
emacrescere  et  tabere  solet,  noctu  vigilat ; 
aut  si  quid  dormit,  derepente  e  somno  perter¬ 
ritus,  et  gravitate  quadam  pectoris  tentatus, 
expergiscitur.  Continuo  fere  hebetatur  et 
torpet  animo  et  corpore  ;  et  subinde  in  stu¬ 
porem  incidit.  Insigniter  actioni  coeli  patet 
hoc  morbo  occupatus,  ratione  coeli  mutata, 
gravissime  patitur  ;  et  Euro  spirante  admo¬ 
dum  vexatur  et  turbatur.  Inquietudo,  do¬ 
lores  vagi,  ardores  et  sudores  gelidi  invicem 

adorientes,  formido  assidua,  torpor  articulo¬ 
rum,  tremores  et  nervorum  distentiones  infe¬ 
licis  aegri  aerumnas  intendunt. 

Quinetiam,  aliae  partes  mali  participes 
fiunt,  ventriculo  hac  peste  implicito.  Hoc 
viscus  spiritu  praeter  consuetudinem  inten- 
tum,  quo  minus  septum  transversum  facile 
deorsum  feratur,  impedit.  Quo  efficitur,  ut 
anima  aegerrime  trahatur,  ut  pectus  do- 
leat,  cor  palpitet  et  anima  crebro  deficiat ; 
quae  mala  profecto  interdum  falso  ad  cordis 
vitium  referuntur.  Porro,  renes,  qui  intimo 

f  * 

consensu  cum  ventriculo  committi  cognos¬ 
cuntur,  quoties  hac  de  causa  patiuntur,  signa 
prodeunt,  pene  qualia  calculo  urinae  prove¬ 
nire  consuerunt. 

Praeter  haec  :  morbus  de  quo  agitur,  non- 
nunquam  sibi  accedentes  exhibet  tumores, 
ad  imum  intestinum  positos,  haemorrhoidis 
proprios.  Quod  malum  si  contingit,  infeli- 

cissimum  est  habendum ;  nam  omnigenam 
fere  exercitationem  impedit. 

t 

Mens  Dyspepsia  torta  subinde  adeo  labat 
aut  turbatur,  ut  ipsissima  melancholia  dira 
subesse  videatur.  In  hujuscemodi  exemplis, 
aeger  initio  moestus  et  alta  quasi  cogitatione 
defixus  apparet :  paulo  post,  ei  vultus  demit» 
titur  et  pallet*  membra  omnia  marcescunt, 
animi  vires  et  munera  concidere  coeperunt : 
nec  dum  exacta  adolescentia  aut  aetate  me¬ 
dia,  senii  propriae  miseriae  superveniunt ;  et 
homo  senectute  matura  confectus,  animam 
extremam  ducit. 


DE  CAUSIS  REMOTIS. 

Quaecunque  noxae  hunc  morbum  exci¬ 
tare  posse  videantur,  duplicis,  ut  opinor, 
sunt  generis  :  nimirum,  quae  recta  ventricu¬ 
lo  ipsi  nocent :  et  quae  totum  corpus  laeden» 

B 


m 


DISPUTATIO  MEDICA 


do,  et  valetudinem  infirmando,  illud  viscus 
debilitant  et  resolvunt.  De  illis  prius  dispu¬ 
tandum  erit. 

I.  E  noxis  autem  quae  ventriculi  vires 
recta  labefaciunt,  gravissimae  et  notatu  dig¬ 
nissimae  extant,  cibi  abundantia,  ebrietas, 
aromata  et  condita  omnia,  plantae  narcoticae r 
et  medicamenta  quae  vomitum  et  dejectio¬ 
nem  movent.  Quae  jam  consideranda  sunt. 

a .  Satietas .  Res  est  omnibus  notissi¬ 
ma,  corpora  vi  resiliendi  praedita,  si  ul¬ 
tra  debitum  distenduntur,  resoluta  et  reni¬ 
tendi  impotentia  fieri.  Nec  solum  ilia  resi¬ 
liendi  facultas,  sed  ea  quoque  vis,  qua  fibrae 
vivae  incitae  contrahuntur,  nimia  tensione 
perditur.  Utraque  facultas  ad  ventriculum 
pertinet :  utraque  porro,  quodammodo  saltem 
(#  multum  equidem  auxiliante  liquore  ven- 

*  Barry  on  Digestion,  p.  12,  13,  14.  Beddoes  Hy- 
geia,  VoL  II.  Essay  VIII.  p.  8. 

triculi)  alimenta  concoquuntur.  Quoties  igi¬ 
tur  ventriculus  ingluvie  praeter  modum  re¬ 
pletus  est,  fibrae  ejus  motrices  demum  eo 
usque  intenduntur,  ut  reniti  nequeant,  et  el¬ 
bus  ideo  parum  concoquatur. 

b.  Ebrietas.  Huc  potissimum,  ni  fallor, 
referendum  est,  quod  Dyspepsia  nunc  quam 
olim  crebrior  grassatur,  et  indies  magis  in¬ 
valere  videtur.  Liquores  meraciores  ingur¬ 
gitati  initio  ventriculum  incitant,  et  singu¬ 
las  corporis  actiones  intendunt ;  dein  ea  lege 
qua  languor  semper  motum  incitatiorem  se¬ 
quitur,  potestates  concoctrices  paulo  post  in¬ 
firmant,  et  hominem  soporant. #.  Quod  si 
isti  liquores  paulo  diutius  indies  potantur, 
ventriculum  densant,  hebetant  ejus  nervos, 
fibrasque  ejus  motrices  pene  delent :  unde 
concpctio  turbetur,  necesse  est.  Hallerus, 
inter  scribendum  de  hac  re,  notat,  pravam 


*  Trotter  on  Drunkenness» 

istam  potus  meracioris  bibendi  consuetudi¬ 
nem,  tandem  ventriculum  coarctare,  maxi- 
meque  hiatum,  quo  hoc  viscus  cum  intestino 
tenuiore  committitur.  Denique  ebrietas  facit 
ut  fibrae,  ejusdem  crassiores,  fragiliores  et 
hebetes  eveniant,  nullo  fere  incitamento  ob¬ 
secuturae  ;  adeo  ut  homo  demum  cibos  ap¬ 
petere  desinat. 

c.  Condita  aut  aromata .  Nihil  ventriculo 
humano  nocentius  aut  perniciosius  esse  potest, 
quam  plantae  assumptae,  quae  aromaticae 
apud  medicos  vocantur.  Harum  totae  vires 
et  acies  oleo  volatili  acerrimo,  aliisque  alio, 
continentur ;  quod  *  cardiam  ciet,  et  motu 
fibrarum  ventriculi  inverso,  spiritum  expel¬ 
lit;  id  est,  ructum  movet.  Ventriculus  por¬ 
ro  tandem  assuefactus,  imbecillus  evadit,  et 
Stimulo  valenti  carere  nequit  t. 

\ 

*  Trotter,  Nervous  Temperamenta 
f  Withers  op  Chronie  Weakness. 


DE  DYSPEPSIA. 


13 


d.  Plantae  Narcoticae .  Huc  maxime 
pertinent  Opium,  Thea,  Choava,  et  Nicotiana 
Tabacum.  Succus  ille  papaveris  concretus, 
quem  natura  solamini  et  optimo  remedio  ho¬ 
mini  dedit,  hujus  vitio  persaepe  acerrimum, 
eheu !  fit  venenum,  et  penitus  valetudinem 
conterit.  Singula  munera  corporis,  imo  men¬ 
tem  ipsam,  saepius  largiusque  devoratum  la¬ 
befactat;  et  praesertim  cibi  concoctionem 
tardat,  et  demum  omnino  impedit #.  Nec 
perniciem  segniorem  infert  nicotiana  t ;  thea 
autem  et  choava,  non  minus  ratione,  qua  sumi 
consueverunt,  quam  propria  vi,  qua  pollent, 
generis  nervosi  sedandi,  laedunt:  aqua  ni¬ 
mirum  fervens  his  imbuta  ventriculo  non  of¬ 
ficere  nequit  t. 

*  Sir  J.  Sinclair’s  Gode  of  Health  and  Longevity, 
Vol.  IV.  p.  553. 
f  Withers,  p.  43. 

±  PercivaPs  Essays,  Vol.  I.  p.  129.  Vol.  II.  p.  12S, 

e .  Quae  vomitum  et  dejectionem  movent . 
Apud  antiquos,  qui  artem  medendi  adhuc 
rudem  parum  excoluerant,  vomitus  et  dejec¬ 
tio  persaepe  medicamentis  elici  solebant* 
Celsus  equidem  edocuit  quotidie  Romanos 
degeneres  vomendo  aut  alvum  ducendo  de¬ 
vorandi  facultatem  moliri  esse  solitos.  Ho¬ 
dierni  profecto  rei  medicae  peritiores,  et  cor¬ 
poris  humani  munerum  scientiores,  ista  ad¬ 
versae  valetudinis  praesidia,  vana  et  perni¬ 
ciosa  rejecerunt.  Nec  vero  non  lugendum 
est,  plures  ignaros  et  temerarios  adhuc  ad 
ista  confugere  ;  et  si  quid  molestiae  insolitae 
experiuntur,  id  alterutro  ex  his  fugare  co¬ 
nantur.  Non  desunt  sane,  qui  malis  ventri¬ 
culi  vexati  vomitu  et  dejectione  coactis  ex¬ 
pediuntur,  certeve  levantur :  haec  tamen 
auxilia  saepius  et  assidue  data,  imo  quam 
quam  res  eadem  desiderare  videtur,  ventri¬ 
culi  et  intestini  vires  conterunt,  et  omnia  in 
pejus  vertunt :  et  hunc  ipsum  morbum,  si 
prius  abfuisset,  arcessunt.  Nullus  igitur  du- 

bito  quin  alvi  crebrior  purgatio  et  vomitus 
plurimum  operae  ad  hanc  valetudinem  infe¬ 
rendam  conferant, 

II,  Inter  eas  noxas,  quae,  totum  corpus 
convellendo  et  infirmando,  ventriculi  vires 
labefactant,  eoque  Dyspepsiam  inferant,  va« 
lentissimae  sunt,  ignavia,  literarum  studium 
acrius,  motus  animi,  corporis  positus  parum 
idoneus,  libido  nimia,  coelum  humidum,  alii¬ 
que  morbi* 

a .  Ignavia.  Omnia  quae  anima  et  spi¬ 
ritu  fruuntur,  ab  artifice  divino  sese  movendi 
facultate  donantur,  eo  consilio  ut  sibi  ali¬ 
mentum  et  caetera  ad  vivendum  necessaria 
ministrent,  aliisque  corporis  muneribus  inte¬ 
rioribus  hujus  auxilio  imperent  atque  mode¬ 
rentur.  Quod  ^i  homo  sui  negligens  hac 
utilissima  facultate  parum  utatur,  si  qua  de 
causa,  aut  nimirum  negotiis  implicitus,  aut 

socordia  resolutus,  cursum  aut  ambulationem 
quotidianam  praetermittat,  singulae  actiones 
interiores  corporis  langueant,  et  turbentur 
necesse  est  ;  eoque  magis,  quo  quis  ignaviae 
et  quieti  se  magis  dediderit.  Rem  ita  se  ha¬ 
bere  profecto  satis  luculenter  arguunt  torpor 
et  languor  animi  et  corporis,  maximeque  ven¬ 
triculi  et  aliarum  partium,  quae  cibis  conco¬ 
quendis  dicantur,  quoties  exercitatio  inter¬ 
mittitur,  Quantumcunque  roboris  et  vigoris 
natura  cuivis  largita  sit,  huic  non  licet  im¬ 
pune  illius  leges  violare.  Juveni  aut  seni, 
valido  aut  infirmo  pariter  ambulandum  est 
vel  currendum  pro  viribus,  quo  corpus  ido¬ 
nea  valetudine  perfruatur.  Hoc  autem  prae¬ 
termissum  innumera  fere  mala  sequuntur : 
cibi  desiderium  coepit  deficere,  non  alique 
corpus,  motus  arteriarum  languescit,  parum 
concoquitur  alimentum.  Concidunt  vires 
musculorum ;  evanescunt  nitor  et  rosa  vul¬ 
tus  5  et  homo  in  malum  habitum  incidit. 

b.  Studium  liter  arum  acrius .  Tam  arcto 
intimoque  nexu  et  consensu  mens  cum  cor¬ 
pore  sociatur,  ut  hoc  nunquam  non  illius  tur¬ 
barum  particeps  fiat.  Notissima  est  res,  co¬ 
gitatione  intentiore  et  literarum  studio  diu¬ 
turno  vires  corporis  conteri  esse  solitas.  Hoc 
nervorum  ope  efficitur ;  qui  mentem  corpori 
jungunt,  quique  mentis  labore  incitatiore  in¬ 
firmati,  hanc  imbecillitatem  cum  toto  cor¬ 
pore  communicant.  Mens  alta  cogitatione 
irretita,  et  intenta,  parum  sentit  istam  cor¬ 
poris  fabricae  ruinam,  quam  sui  labores  sunt 
illaturi ;  donec  tandem  aerumnae  acerbae 
Dyspepsiae  propriae  accedentes  paenitentiam 
heu  saepe !  serotinam  ferunt.  Viri  clarissi¬ 
mo  ingenio  ita  non  raro  prius  conficiuntur, 
quam  errorem  lethalem  perspexerint :  qui, 
si  diutius  luce  spiritu  que  fruiti  essent,  prae¬ 
sidio,  decorique  humano  generi  extitissent. 
Trotter  eximius  apud  librum,  cui  titulus, 
“  On  the  Nervous  Temperament,”  optime 
notavit  juvenes  artium  ingenuarum  et  scien- 

tiae  studiosos,  et  laudis  inde  adipiscendae 
appetentes,  frequenter  inter  Academi  late¬ 
bras,  ventriculi  mala,  vix  postea  devincenda 
contrahere  #* 

c.  Motus  animi .  Quaevis  animi  pertur¬ 
batio  corpori  vehementer  nocet.  At  vero 
motus  ejus  sedantes  maxime  ad  propositum 
argumentum  pertinent.  Hisce  mens  solici- 
tata  adeo  implicatur,  et  imaginibus  moestis 
tenetur  angiturque,  ut  cito  marceat,  lan¬ 
gueat,  et  paene  sui  ipsius  obliviscatur.  Vi¬ 
res  demum  vitae  concidunt,  singulae  corpo- 

* 

ris  actiones  labant,  vultus  collabitur,  et  pallet, 
aut  squalore  viridi  flavove  foedatur  :  diraque 
ista  malorum  cohors,  quae  Dyspepsiam  con¬ 
tinet,  accedit.  Quam  pulchre,  quam  ve¬ 
nuste  cecinit  immortalis  poeta. 


*  Trotter,  Nervous  Temp.  p. 

a  She  never  told  her  love, 

<*  But  let  concealment,  like  a  worm  i,th,bud, 

<c  Prey  on  her  damask  cheek ;  she  piiVd  in  thought, 

“  And  with  a  green  and  yellow  melancholy 

<c  She  sat  like  patience  on  a  monument 

c<  Smiling  at  grief?5  Shakespeare. 

Waterhouse,  Inter  praelegendum  de  bona 
valetudine  #,  nos  certiores  fecit,  moerorem 
altum  et  diuturnum,  qualem  infixum  silen¬ 
tio  perpeti  solemus  sine  ploratu  aut  lachry- 
mis,  efficere  ut  ventriculi  humor  vitietur  et 
parcius  secernatur.  Oportet  ut  chymus ,  chy¬ 
lusque  exinde  mutentur  et  corrumpantur ; 
omnia  que  ad  alendum  sumpta,  non  probe 
concocta,  coacescant  aut  putrescant»  Infe¬ 
lix  inedia  confectus  marcet  et  tabescit ;  se¬ 
quitur  malus  totius  corporis  habitus;  dira 
malorum  caterva  hominem  invadit ;  qui  fere 
serius  ocyius  animi  moerore,  et  corporis  ae¬ 
rumnis  absumitur» 


*  Sinclair^  Code,  Vol.  IV.  p,  543, 

Hallerus  quoque  testatur  timorem  subi¬ 
tum  efficere  ut  spiritus  tarde  et  aegre  traha¬ 
tur,  fibrae  ventriculi  resolvantur,  cibusque 
male  concoquatur.  Plerique  infelices  despe¬ 
rando  de  suis  rebus  perierunt ;  qui,  nisi  ani¬ 
mi  concidissent  et  succubuissent,  plures  an¬ 
nos  vixissent  integerrimi  *v 

% 

d.  Corporis  positus Quae  cunque  artes 
et  negotia  corpus  occupati  pronum  esse,  cer- 
teve  aliquanto  inclinatius,  desiderant,  nequa¬ 
quam  huic  morbo  opportunis  conveniunt: 
nec  saepe  iisdem  impliciti  non  plus  minusve 
in  Dyspepsiam  incidunt ;  id  quod  vix  aliun¬ 
de  quam  isto  situ  corporis  proficisci  potest. 
Non  igitur  dubitavi  hanc  causam  proponere^ 
eoque  minus,  quod  patet  ejus  ratio.  Cor¬ 
pore  enim  inter  scribendum  inclinato,  non 
solum  pylorus  et  intestina  opprimuntur,  un¬ 
de  inflatio  et  alvi  torpor  enascuntur  $  sed  etiam 


%  Sinclair’*  Code,  Vol.  I.  p.  84?. 

pulmo  penitus  ampliari  nequit,  et  collabitur. 
Sanguis  igitur  non  satis  refectus  languidius 
movetur ;  omniaque  secernenda  et  excer¬ 
nenda  reprimuntur  aut  parcius  effundun¬ 
tur. 


e .  Libido .  Non  raro  viri  libidini  dediti 
in  hunc  morbum  labuntur.  Concubitus  fre» 
quentior  corpus  solvit ;  facit  ut  homo  pal¬ 
leat,  frigeat  et  langueat ;  cibumque  fasti¬ 
diat,  nec  beile  concoquat ;  denique,  capitis 
dolorem,  vertiginem,  acorem  ventriculi,  alia¬ 
que  Dyspepsiae  indicia  facessit. 

f.  Coelum  humi  dum.  Quoniam  diu  in¬ 
notuit  morbum  propositum  crebrius  coelo 
pluvioso  et  humido,  quam  sicco  et  sereno 
grassari ;  saepiusque  paludum  quam  sedium 
siccarum  incolas  adoriri ;  verisimile  est,  hu¬ 
morem,  fibras  motrices  resolvendo,  Dyspep- 
sam  moliri. 

g.  Alii  morbi .  Quicunque  morbi  cor¬ 
poris  imbecillitatem  gignunt,  hos  sublatos 
Dyspepsia  facile  sequitur.  Quales  vero  sunt 
Febres,  Diarrhaea ,  Dysenteria ,  &c.  qui  igi¬ 
tur  causae  sunt  habendi.  Van  #  Swieten  me¬ 
minit  menstrua  mulieri  suppressa,  nunquam 
non  vires  nervorum  imminuere,  et  totum  cor¬ 
pus  admodum  infirmare  ;  inde  foemina  facile 
in  hunc  morbum  incidit,  Scirrhus  pylorum 
male  habens,  causae  ejusdem  rite  habetur. 


DE  DIAGNOSI. 

Morbi,  qui  soli  adeo  Dyspepsiae  formam 
prae  se  ferunt,  ut  medico  sit  errandum,  sunt 
hypochondriasis,  et  cancer  ventriculi.  Sig¬ 
nis  autem  singulorum  propriis  acriter  obser¬ 
vatis  et  perpensis,  ab  omni  errore  caveri  po¬ 
terit. 


*  Comment.  in  Aph.  Boerrhaavii. 


DE  DYSPEPSIA» 


23 


Hypocliondriasis.  Mens  hac  impliciti  mi¬ 
rum  in  modum  cruciatur.  Miser  continuo 
de  suis  rebus  desperans,  iniquissima  de  cau¬ 
sa,  mali  cujusvis  pessimi  fit  pavidus  ;  minima 
tortus  molestia  mortem  instare  judicat,  quam 
vehementer  pertimescit  et  horret.  Mens  est 
irritabilis,  varia,  at  simul  injuriarum  vana¬ 
rum  tenax,  iracunda,  atrox  et  suspicax  $  dum 
ventriculi  mala  multo  leviora  urgent.  Con¬ 
tra,  cui  Dyspepsia  subesi,  huic,  ut  supra 
edocuimus,  pessima  mala  patitur  ventriculus, 
mente  non  nisi  languente  et  timida.  Hypo¬ 
chondriasis  eos  potissimum  torquere  solet, 
quibus  nigricant  crines,  infuscatur  cutis,  alia¬ 
que  Contingunt  atrae  bilis,  quae  vocatur,  in¬ 
dicia.  Dyspepsia  autem  adoritur  potius, 
quibus  sanguine  plenis,  oculi  coerulei  sunt 
aut  caesii,  capilli  candidi  aut  rufi,  cutisque 
pulchra.  Illa  porro  mediam  aetatem  egres¬ 
sos,  imo  senes  invadit  j  eoque  magis  quem¬ 
piam  vexat,  quo  magis  hic  consenuerit :  haec 
yero  aetate  florentes  male  habens,  annis  im 

gravescentibus,  mitescere  coepit  Deni¬ 
que,  haec  creberrima  est,  nec  raro  aliorum 
morborum  urgentium  quasi  signum  prodit : 
illa  rarior  est,  nec  alio  malo  praegresso  aut 
praesente  nascitur,  ipsa  per  se  hominem  ado¬ 
riri  solita. 

Cancer .  Si  quando  ventriculum  haec  te- 
tra  pestis  occupat,  longe  saepius  'pyloro ,  nec 
raro  cardiae  incumbit  :  nimirum  quia  utra¬ 
que  pars,  et  ille  praesertim,  glandulis  muco 
secernendo  accommodatis,  prae  caeteris  t3 
abundat.  Hinc  accidit  pylorum  hoc  vitio 
implicitum,  sub  initio,  priusquam  scirrhus  ad 
exulcerationem  pervenerit,  intumescere  et 
indurescere.  Hic  tumor  cartilagini  ensiformi , 
quae  vocatur,  subnititur,  dextrorsum  aliquan¬ 
tum  inclinatus,  et  acute  dolet,  cum  ardoris 
sensu.  Pituita  glutinosa  et  viscida  ejicitur, 

*  Culien’s  First  Lines. 

f  Audi  Prolectiones  Monroii  III. 

nec  facile  aeger  in  latus  dextrum  cubat.  Si¬ 
mul  atque  vero  pars  affecta  exulceratur,  do¬ 
loris  et  ardoris  sensus  circa  imum  ossis  pec¬ 
toris  torquet ;  evomitur  simul  sordes  fusca, 
coffeae  faecibus  simillima,  nec  raro  eruor  ip¬ 
se.  Quodcunque  devoratur,  eoque  magis,  si 
paulo  acrius  foret,  cruciatum  acerbissimum 
molitur.  Dolor  vero,  quem  subeunt  Dyspep¬ 
sia  tentati,  spasmo  potius  proficisci  videtur  £ 
quod  respuitur,  nihil  est  nisi  alimentum  cru¬ 
dum  felle  mixtum :  neque  acria  devorata 
mala  supra  enarrata  gignunt.  Vultus  can¬ 
cro  oppressi  collabitur,  pallet  et  squalet ;  aut 
quasi  plumbeo  livore  obscuratur  ;  speciem¬ 
que  singularem,  vix  exaequandam  verbis  prae 
se  ferre  solet.  Contra,  facies,  in  morbo, 
quem  prosequor,  pallet  sane,  et  resorpto  felle, 
flavet,  sed  caret  notis  jam  dictis.  Cancer  de¬ 
nique  senio  confectos,  Dyspepsia  juniores  af¬ 
ficit. 


D 

PROGNOSIS. 

Quo  medicus  rite  hujus  morbi  eventum 
praesagire  possit,  quamdiu  perstiterit,  et  in 
quantum  saevierit,  cognoscere  et  in  animo 
habere  oportet.  Si  nondum  diu  traxerit,  si 
indicia  leviora  exhibet,  et  A^aletudo  satis  firma 
et  integra  sub  est ;  porro,  si  vultus  hilarem 
et  serenam  mentem  indicat,  neque  haec  ipsa 
omnino  male  se  habet,  visceribus  simul  sanis, 
salutem  redituram  sperare  licet. 

Quod  si  mala  jam  inveteraverint,  si  ven¬ 
triculi  vires  jam  diu  conciderint,  nec  aeger 
cibos  appetit  *,  si  sanguis  languide  circum¬ 
fluit,  cor  palpitat,  anima  crebro  deficit,  cor¬ 
pus  tabescit  et  pallet ;  si  miser  noctu  vigilat, 
vultus  squalet  et  simul  tumet ;  si  aeger  su¬ 
dore  gelido  digeritur,  si  viscera  corrumpun¬ 
tur  et  indurescunt,  cutis  ictero  flavet ;  si  ve- 

ternus,  febris  hectica,  et  aqua  intercus  vale» 
tudinem  labefaciunt,  hominem  in  praecipit! 
versari  constat.  Nec  parum  ad  rite  judican¬ 
dum  confert,  vivendi  rationem,  quam  aeger 
fuerit  secutus,  novisse.  Si  ignavia,  socordia, 
luxuque  robur  corporis  attriverit,  sanari  vix 
poterit ;  quod  si  gnavus  impiger,  probus,  mo¬ 
dice  et  temperate  vivere  est  solitus,  spem 
non  abjicere  oportebit. 

Neque  vero,  non  tardo  passu,  vel  corporis 
satis  integer  convalescit:  necesse  est  enim, 
hic  morbus  indolem  habitumque  corporis  gra¬ 
viter  mutet.  Malum  vero  abiturum  denum 
ciant  cibi  desiderium  rediens,  arteriarum  mo¬ 
tus  plenior  et  validior,  et  vires  sensim  re¬ 
fectae. 

DE  SIGNORUM  RATIONE. 

De  signis  molestissimis  solum  disputare  in 
minimo  est  ;  ex  Anorexia  incipiendum. 

Anorexia .  Hoc  signum  fibrarum  ventri¬ 
culi  resolutione  niti  videtur.  Res  est  notis¬ 
sima  eodem  tortos,  sale  aliisque  stimulis  cibo 
mixtis  tollere  aut  lenire  conari.  Hujusmodi 
stimulantia  et  condita  omnia,  ventriculi  fibras 

r 

incitando,  cibi  desiderium,  aliter  defecturum, 
movent,  vel  intendunt. 

Nausea  et  Vomitus.  Haec  duo  signa,  quod 
ud  rationem  pertinet,  vix  inter  se  discrepant. 
Utrumque  fibris  ventriculi  motu  inverso,  sci- 
licet  eidem  sano  contrario  exagitatis  nititur. 
Hoc  autem  aliquanto  acriore  et  vehementiore 
ad  vomitum,  quam  ad  nauseam  ciendam  opus 
est.  Non  solum  acria  et  corrupta  fibras  ven- 


DE  DYSPEPSIA. 


29 


triculi  exasperantia  hunc  motum  inferunt ; 
id  quod  in  morbo  proposito  fieri  solet :  ve¬ 
rum  etiam,  quaedam  mitia  ingesta,  quae 
emetica  vocantur,  quorum  ratio  hucusque  te¬ 
nebris  implicatur. 

Dolor  Capitis  et  Vertigo .  Diu  optimeque 
inter  medicos  innotuit  vinculo  intimo  cere¬ 
brum  et  ventriculum  invicem  sociari ;  et  al¬ 
terum  ideo  alterius  malorum  particeps  fieri. 
Si  cui,  capite  icto  laeso,  cerebrum  opprimi¬ 
tur  aut  concutitur  :  nausea  vomituque  potis¬ 
simum  aeger  cruciatur.  Ventriculo  autem 

\ 

imbecillo,  aut  quovis  fere  malo  laborante, 
cerebrum  patitur.  Dolor  igitur  capitis  et 
vertigo  hoc  consensu  plane  enascuntur.  Qua¬ 
li  autem  vinculo  haec  duo  viscera  inter  se 
committantur,  silere  satius  esse  judico,  quam 
argumentum  adeo  obscurum  et  difficile  con¬ 
jectura  vana  prosequi ;  quod  altius  agitare  aut 
clare  intelligere  vetat  hodierna  caligo  natu¬ 
rae  rebus  inspersa» 

Gastrodynia.  Hoc  malum  est  doloris  et 
ardoris  sensus  circa  ventriculum,  subinde  re¬ 
missior  aut  acerbior  ;  et  fibris  hujus  visceris 
spasmo  plus  minusve  strictis  exoriri  videtur. 
Spasmus  ille  a  plerisque  imbecillitati  aut  re¬ 
solutioni  tribuitur :  imo  vero  fere  in  prover¬ 
bium  concessit  infirmitatem  spasmum  gig¬ 
nere  ;  quam  conjicio  tamen  solum  huc  ope¬ 
ram  conferre,  eo  quod  imbecillitas  fibrarum 
iisdem  mobilioribus  et  irritabilioribus  sem- 
per  accedit :  acria  vero,  quae  nunquam  non 
ventriculo  Dyspepsia  impliciti  adsunt,  fibris 
ita  se  habentibus  admota  spasmum  accendere 
suspicor. 

Alvus  astricta .  Ventriculus  et  intestina 
insigniter  invicem  consentiunt ;  adeo  ut,  ilio 
infirmato,  haec  illico  torpeant.  Imo  vero 
oportet,  si  alimenta  tarde  concoquuntur  et 
ad  intestina  deferuntur,  nec  facile  aut  cito 
eorundem  opima  pars  alteri  excernendae  sub¬ 
ducitur,  alvus  quoque  pigreat,  et  rarius  so- 

lito  descendat.  Alvus  igitur  male  conco¬ 
quentibus  tarda  est,  quia  vires  ventriculi,  co¬ 
que  intestini  deficiunt ;  et  quia  inde  cibus 

tr 

aegrius  pigriusque  in  chylum  et  sordem  ex¬ 
cernendam  vertitur.  Huc  porro  accedit,  quod 
arteriae  patulae  intestini  propriae  suum  par¬ 
cius  humorem  spirant,  nec  fel  non  aut  defi¬ 
cere  aut  vitiari  interdum  apparet ;  unde  al¬ 
vus  tardetur,  necesse  est. 

Inflatio,  Quanto  diutius  alimentum  in 
ventriculo  commoretur,  quantoque  lentius 
concoquatur,  tanto  plus  spiritus  fieri  et  ex¬ 
pelli  cognoscitur.  Inflatio  igitur,  qua  tor¬ 
quentur  aegri,  cibis  tarde  concoctis,  et  inde 
coacescentibus  et  fermentatis  proficiscitur. 

Spirandi  difficultas .  Ventriculus  spiritu 
intentus,  impediendo,  quo  minus  septum 
transversum  facile  descendat,  aut  pulmo  satis 
amplificetur,  hoc  malum  gignit. 

Dolor  lateris .  Hic  nequaquam  raro  oc¬ 
currit,  multiplicique  causa  enasci  potest: 
aut  ventriculi  spasmo ,  aut  septo  transverso 
descendendi  parum  potente,  ideoque  pulmo¬ 
nem  opprimente ;  aut  denique,  intestino 
colo  ex  alterutra  parte  stercore  aereve  di¬ 
stento  et  irritato. 

Virium  resolutio .  Vires  nervorum  et  po¬ 
testatum  motricium  concidunt,  ex  eo  quod, 
cibo  parum  concocto,  corpus  non  rite  alitur; 
partim  vero  quod  genus  nervosum  et  ventri¬ 
culus  intimo  consensu  inter  se  vinciuntur. 
Ex  quo  fit  ut  statim,  fulminis  fere  adinstar, 
nauseam  aliumve  hujus  affectum  summa  to¬ 
tius  corporis  infirmitas  sequatur  et  comite¬ 
tur  ;  quae  tam  subita  aliunde  proficisci  plane 
nequit.  Conjicio  itaque  hunc  consensum  et 
chylum  prava  concoctione  imminutum  causas 

-9 

esse,  unde  vires  corporis  in  tantum  labe¬ 
fiant. 

DE  MEDENDI  RATIONE. 

Curatio  hujus  morbi  triplici  consilio  exe- 
quendo  continetur.  Hoc  triplex  vero  con¬ 
silium  est, 

I.  Causas  excitantes  tollere. 

II.  Signa  molestiora  lenire. 

III.  Ventriculum  roborare. 

L  Quo  tollantur  causae,  medici  erit  ae¬ 
grum  suos  pravos  mores,  ignaviam,  luxum,  et 
malam  vivendi  rationem  dedocere.  Si  aeta¬ 
tem  intemperanter  egerit,  convivia  et  scorta 
relinquere  oportebit.  Urbs  fumo  aurisque 
malis  infecta,  rure  et  perflatu  aestivo  mutan¬ 
da  est.  Spectacula,  ludi,  scena,  luxus,  so¬ 
cordia,  ebrietas  et  intemperantia  omnigena 
sunt  fugienda.  Quod  si  qua  de  causa  mens 
solicitudine  angitur,  rus  eundum  est,  ut 

E 

coeli  rerumque  mutatio  animum  a  suis  curis- 
contemplandis  abstrahat.  Saepe  ambulan¬ 
dum  aut  equitandum  est,  citra  sudorem. 
Noctu  fere  tota  dormiendum,  et  prima  luce 
e  lectulo  surgendum.  Victu  simplici,  con¬ 
coctu  facili,  uti  oportet :  a  solitudine  cavere 
debet  aeger  ;  imo,  contra  sociis  amicisque 
paucis  se  oblectare,  verbisque  ultro  et  citro 
liabitis,  negotioque  aliquo  jucundo  vires  ani¬ 
mi  recreare.  Hisce  praeceptis  servatis,  mor¬ 
bus  longe  saepius  fugabitur :  sin  minus,  iter 
facere  juvabit.  Nunquam  vero  illud  non 
meminisse  oportet,  causas  esse  summoven» 
das. 


II.  Ad  signa  molestiora  lenienda,  aliis 
atque  aliis  remediis  utendum  est,  prout  haec 
aut  illa  indicia  magis  saeviant.  Si  acor  ven¬ 
triculi  torquet,  remediis,  quae  vomitum  et 
dejectionem  movent,  alkalibus ,  et  terris  quae 
sordem  acidam  delent,  tollendus  erit.  Vo¬ 
mitum  optime  eliciunt  grana  decem  aut  quin- 

decim  radicis  ipecacuanliae,  semigrano,  gra- 
nove  tartratis  antimonii  mixta.  Quo  ventri¬ 
culus  inde  plenius  expurgetur,  postea  bibenda 
multa  aqua  tepida,  per  se  vel  floribus  anthe- 
midis  nobilis  imbuta.  Neque  tamen  non 
scire  oportet,  etiamsi  vomitus  lenior  ventri¬ 
culum  reflcit,  frequentem  et  vehementem  pa¬ 
riter  hoc  viscus  et  totum  corpus  turbare  et 
infirmare;  eoque  plurimum  nocere.  Ventri¬ 
culo  jam  expurgato,  alvus  submuriate  hy- 
drargyri  solvenda  :  cujus  grana  quatuor  aut 
quinque  satis  conveniunt.  Quo  tamen  alvus 
rite  descendat,  bihorio  post,  paululum  radi¬ 
cis  rhei  palmati,  convolvuli  j alapae  aut  salis 
medii  cujus  vis  ad  id  idonei,  sumendum.  Ini¬ 
tio  autem  submuriate  3  solo  utendum :  quip¬ 
pe  quod  non  mole  offensurum  ventriculo  et 
intestino  post  vomitum  irritabilioribus  melius 
accommodatur.  Ad  acorem  delendum  quo¬ 
que  aqua  supercarbonatis  potassae,  aut  aqua 
calcis  danda  erit,  aut  carbonas  calcis  mag- 
nesiaeve ;  denique  ipsa  magnesia.  Ventri- 

culum  quoque  roborabunt  guttae  quindecim 
acidi  sulphurici  aromatici  bis  terve  quotidie 
sumptae.  Si  alvus  tarda  esse  soleat,  cibo  po¬ 
tuque  aptis  soluta  est  habenda  ;  sive  id  mi¬ 
nus  liceat,  medicamentis  solicitanda.  Cibus 
ex  levissima  materia  esse  debet,  cum  multo 
liquore.  Lac,  caseus  et  similia  potissimum 
fugienda  ;  quippe  quae  alvum  praesertim  tar¬ 
dant.  Fructus  aciduli  contra  modice  sumpti 
multum  reficiunt,  alvumque  laxam  habent. 
Quibus  rite  tamen,  si  opus  est,  accedunt  me¬ 
dicamenta.  Rlieum  palmatum  utilissimum 
est ;  simul  enim  ventrem  solvit  et  firmat : 
at  multis  sapor  ingratus  displicet.  Quod  si 
ita  se  habeat,  paululum  syrupi  cassiae  sennae, 
aut  supertartratis  potassae  quotidie  uten¬ 
dum.  Infusum  tamarindl  indicae  cum  cassia 
senna  satis  valet.  Oleum  e  seminibus  ricini 
communis  expressum  idoneo  quoque  est  me¬ 
dicamento,  ni  ventriculus  fastidiat.  Qui  sae¬ 
pius  inflatione  torquentur,  et  corporis  natura 
ad  hanc  procliviores  sunt,  his  aptiores  esse 

solent  gummi-resinae  acriores  et  calefacturae. 
Quibus  ex  consuetudine  est  alvum  pigriorem 
habere,  hos  juvabit  aloe ;  quae  praesertim 
intestina  crassiora  incitat,  et  perraro  nimis 
acriter  agit.  Si  vero  haemorrhois  sub  est, 
aut  imum  intestinum  prolabitur,  plane  no¬ 
cebit.  Oportet  quoque,  aeger  hora  certa 
constituta  quotidie  dejectum  iret ;  id  quod 
non  minus  opis,  quam  ipsa  medicamina,  pol¬ 
licetur.  Gummi-resina  ferulae  asafoetidae , 
cum  opio  aut  aethere  in  gastrodyniam  insig¬ 
niter  valet.  Eodem  spectat  carbonas  amnio- 
niae.  Aquae  bathonienses  aut  alii  fontes  ejus¬ 
modi  interdum  proficiunt,  si  satis  diu  adhi¬ 
bentur.  Oocydum  bismuthi  a  quibusdam  in 
hoc  signum  praecipitur,  et  summam  adeptum 
est  laudem.  Grana  ejus  decem  granis  vi» 
ginti  quinque  astragali  tragacanthi  mixta  ter 
quotidie  dari  solent.  Circa  ventriculum 
etiam  aliquando  imponuntur  pannus  laneus 
tepefactus,  utres  aut  vasa  vitrea  aqua  fervida 

plena,  lateres  calefacti,  oleumve  ammonia 
aut  camphora  imbutum. 

Si  nausea  et  vomitus  urgent,  potu  effer¬ 
vescente  bene  consopiuntur ;  qui  si  minus 
valeat,  emplastrum  meloes  vesicatorii  circa 
ventriculum  impositum  valebit.  Nec  raro 
haec  mala  emplastro  camphora  vel  opio  im¬ 
buto  leniuntur.  Vigilia  nocturna  idonea  ex¬ 
ercitatione  et  animi  intentione  devincenda 
est.  Frigidarium  aliquando  somnos  dulces 
conciliat ;  at  vero  opium  dare  in  hunc  Unem 
alienissimum  est.  Vertigo  et  dolor  capitis 
alvi  actione  sana  potissimum  fugantur ;  hic 
profecto  si  graviter  saeviat,  fronte  refrige¬ 
rata  saepe  lenitur.  Quem  in  finem  aut  ae¬ 
there  sulphurico  bene  perfunditur,  aut  linteis 
madefactis  velatur.  Acres  vapores  naribus 
hausti  idem  praestabunt.  Si  vasa  capitis  ul¬ 
tra  debitum  oppleri  videantur,  hirudines  pau¬ 
cae  adhibendae. 

Quoties  mens  tristior  est,  et  vehementer 
languet,  aeger  negotia  solita,  si  licet,  prae¬ 
termittat,  et  se  ludis  et  oblectamentis  ali¬ 
quamdiu  dedat,  oportet. 

III.  Quo  roborentur  et  reficiantur  ven~ 

i 

triculus  et  totum  corpus,  iis  medicamentis 
utendum  est,  quae  apud  medicos  Tonica  vo¬ 
cari  solent.  Ex  iis  autem  quae  ventriculum 
firmant,  valentissima  habentur  plantae  ama¬ 
rae.  Quae  certe  optimo  sunt  auxilio,  quo¬ 
ties  acor  et  flatus  vexant.  Non  diu  tamen 
dandae  sunt,  vix  nimirum  ultra  sexdecim 
dies  Gentianae  luteae  radix  optima  vide- 
tur  esse  omnium ;  hujus  infusum  compositum 
(Yide  Pharm.  Edinens.)  ventriculo  infirmo 
aptissimum  est.  Radix  colombae ,  flores  anthe - 
midis  nobilis,  quassia  excelsa,  non  sunt  prae¬ 
termittenda.  Dr  Reece  novam  plantam  ama¬ 
ram  expertus  est,  nempe  rhatanam  f  ;  cujus 

*  Trotter,  Nervous  Temperament,  p.  SIO. 
f  Vide  Treatise  on  the  Radix  Rhatanae. 


40 


DISPUTATIO  MEDICA 


radicem  testatur  vires  concoctrices  refocil» 
lare,  cibi  desiderium  acuere,  et  corpus  ad¬ 
modum  recreare.  His  accedunt  bumulus, 
lupulus  et  cinchonae  officinalis  radix.  Huic 
sane  radici  nullum  omnino  ex  medicamentis 
antecellit.  Quomodo  aut  quantum  daretur, 
docebunt  corporis  natura,  et  ventriculi  sta¬ 
tus.  Si  pulvis  radicis  ipsius  non  ventriculum 
offendit,  potissimum  hunc  ministrari  oportet ; 
cujus  semi-drachma  bis  terve  quotidie  rite 
devoratur.  Aqua  eadem  imbuta,  si  concreta 
respuitur,  danda  est.  At  nequaquam  alcohol 
hac  radice  tinctum  praecipiendum :  quippe 
quod  multo  magis  nocebit,  quam  ipsa  cin- 
chona  proficiet.  Si  quando  haec  alvum  fun¬ 
dit,  adjiciendum  est  opium,  aut  carbonas  cal¬ 
cis  praeparatum.  Trotter  visum  est  amnio- 
niam  cinchonae  jungere  :  unde  multum  auxi¬ 
lii  provenisse  judicat. 

Inter  ea,  quae  ventriculum  confirmant, 
astringendi  facultate  praedita  sunt  recensen- 

da.  Ex  his,  arbutus  uva  ursi,  cortex  querci , 
et  haematoxylon  campecliianum  saepissime 
praecipiuntur.  Super-sulphas  argillae  et 
potassae,  quoniam  fibras  animalium  durare 
et  firmare  posse  cognoscitur,  non  inepte  in¬ 
ter  haec  locum  habet.  Percival  sane  profi¬ 
tetur  hunc  salem  aliquamdiu  sumptum,  infla¬ 
tiones  tollere,  spasmum  solvere,  cibi  cupidi¬ 
tatem  moliri,  et  sanam  concoctionem  conci¬ 
liare  #. 

4-  -  ~  % 

I 

Mira  quoque  potestate  ventriculi  irnbe- 
cilli  roborandi  pollent  ex  ferro  praeparata. 
Quae  jam  primo  assumpta  profecto  nullam 
actionem  omnino  manifestam  excitant :  tan¬ 
dem  vero,  si  quotidie  adhibentur,  vires  ven¬ 
triculi  recreant,  bonam  concoctionem  fa¬ 
ciunt,  et  vultum  novo  rubore,  et  forma  ex¬ 
ornant,  Carbonas  ferri  praecipitatum  aptis¬ 
simum  est.  Fontes  etiam  ferro  imbuti  ven- 


*  PercivaPs  Essays,  VoL  II.  p.  196, 

triculum  juvant,  et  acida  quae  mineralia  vo¬ 
cantur  ;  quorum  usitatius  est  acidum  sulphu¬ 
rum.  Hoc  vel  dilutum  vel  aromaticum  (Vide 
Pharmac.)  dari  consuevit. 

Quo  simul  corpus  et  ventriculus  confir¬ 
mentur,  equitare  oportet,  potius  quam  am¬ 
bulare  :  cibus  ex  media  materia  utendus,  qui 
facile  concoquatur ;  in  balneum  saepe  de¬ 
scendendum,  aut  in  mare  ipsum.  Batho- 
niam,  Cheltenham,  aliaque  loca  ejusmodi 
eundum  est ;  quo  aquae  ipsae  opitulentur,  et 
simul  coeli  mutatio,  aurae  salubres,  sermo 
jucundus,  ludi  et  spectacula  mentem  et  cor¬ 
pus  pariter  adjuvent.  Aquae  Bathoniae  ferro, 
Cheltenham  hoc  salibusque  alvo  purgandae 
idoneis  imbuuntur.  Insigni  porro  laude 
fruuntur  fontes  apud  Scarborough,  Spa,  Pyr- 
mont,  et  Harrowgate.  Sanders  plurimi 
aquas  Buxtoniae  fecit,  si  quis  turba  quavis 
ventriculi  et  intestini  vexatur ;  opinaturque 
harum  ope  sola  ardorem  et  dolorem  ventri- 

culi,  inflationem,  cibi  fastidium,  &c.  radici¬ 
tus  interdum  summoveri :  imo  vero  easdem 
tandem  cibi  cupiditatem  admodum  augere, 
secernenda  et  excernenda  elicere,  et  valetu¬ 
dinem  refocillare. 

\ 

Proposito  hucusque  absoluto,  nihil  est  re¬ 
liqui,  nisi  ut  paucis  de  victu  idoneo  dissera¬ 
tur. 


Cibus  praestat  opimus,  concoctu  facilis, 
carnibus  quam  frugibus  abundanti or,  Plan- 
tae  enim  omnes  facile  coacescunt ;  et,  H al¬ 
lero  teste,  inflationem,  dolorem,  acorem  et 
dejectionem  gignunt.  Barry  de  cibi  concoc¬ 
tione  scribens,  bene  notat  carnes  hoc  morbo 
tortis  frugibus  esse  opportuniores  $  quippe 
quae  facilius  in  chylum  et  sanguinem  vertun¬ 
tur.  Boerhaavius  caseum  veterem  et  jam  cor¬ 
ruptum  sumendum  imperavit.  Si  quid  in  aco¬ 
rem  prodest,  id  facit  propter  ammoniam, 

quam  ei  subesse  constat Esca  parce  et 
saepius  devorari  debet ;  potus  non  sumendus, 
nisi  aliquanto  post  cibum  finitum,  ne  liquorem 
ventriculi  extenuet,  et  solvendo  ineptum  fa¬ 
ciat.  Si  quid  tamen  bibendum  videatur,  fons 
sincerus  esse  debet,  aut,  si  stimulo  opus  est, 
vinum  dilutissimum.  Cerevisiae  intentio¬ 
nem,  inflationem,  ventriculi  ardorem  et  do¬ 
lorem  moliuntur.  Vinum  modicum  prodest; 
aut  si  minus  conveniat,  alcohol  dilutissimum. 
Haec  non  praeter  modum  sumpta,  salutariter 
cor  arteriasque  cient,  genus  nervosum  accen¬ 
dunt  et  stimulant,  mentem  serenant ;  et  ima¬ 
ginibus  laetis  recreant.  Contra,  ultra  mo- 
dum  accepta,  genus  nervosum  sedant,  vires 
concoctrices  labefactant,  et  demum  infelicem 
pessimis  istis  aerumnis  Dyspepsiae  propriis 
implicant. 

% 

*  Audi  Praelect.  Prof.  Home, 

Excudebat  C.  Stewart. 

